Slika na kojoj se prikazuje simbol, crveno, zastava

Opis je automatski generiran

**REPUBLIKA HRVATSKA**

**ZAGREBAČKA ŽUPANIJA**

**OSNOVNA ŠKOLA “STJEPAN RADIĆ”**

BOŽJAKOVINA

DOMAĆINSKA 1

10370 DUGO SELO

OIB:88416031045

RKDP:14234

Božjakovina, \_\_. srpnja 2025. godine

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU**

razdoblje 01.01.2025. – 30.06.2025.

Obveza izrade i usvajanja polugodišnjeg i godišnjeg izvještaja o izvršenju financijskog plana proračunskih korisnika propisana je člancima 81.-86. Zakona o proračunu NN br: 144/2021 od 27.12.2021.

Prema Pravilniku o polugodišnjem i godišnjem izvještaju o izvršenju proračuna i financijskog plana (NN br: 85/2023.) prikazuje se jesu li sredstva utrošena sukladno donesenom financijskom planu. Sadržaj mora biti u skladu s podacima iskazanim u planu posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S.

Slijedom gore navedenog Izvještaj o izvršenju financijskog plana sastoji se od:

* Opći dio izvještaja o izvršenju financijskog plana
* Posebni dio izvještaja o izvršenju financijskog plana
* Obrazloženje izvještaja o izvršenju financijskog plana
* Posebne izvještaje

Opći dio Izvještaja o izvršenju financijskog plana proračunskog korisnika sadrži:

* Sažetak Računa prihoda i rashoda i Račun financiranja
* Račun prihoda i rashoda (prema ekonomskoj klasifikaciji, izvorima financiranja i prema funkcijskoj klasifikaciji)
* Račun financiranja

OBRAZLOŽENJE OPĆEG DIJELA IZVJEŠTAJA O IZVREŠNJU FINANCIJSKOG PLANA

*Sažetak Računa prihoda i rashoda i Računa financiranja*

Sažetak Računa prihoda i rashoda i Računa financiranja daje prikaz ukupnih prihoda i primitaka, te rashoda i izdataka na razini razreda ekonomske klasifikacije, kao i višak/manjak prihoda.

U razdoblju od 01.01.-30.06.2025. godini ostvaren je manjak prihoda u iznosu 206.666,03 €. Sadrži i prikaz manjka sredstava iz prethodne godine u iznosu 3.736,38 €.

Grafikon1. Sažetak prihoda i rashoda

U tablici Izvještaja prikazani su ostvareni prihodi i rashodi u 2024. godini, planirani prihodi i rashodi za 2025. godinu te ostvareni prihodi i rashodi u razdoblju od 01.01.-30.06.2025. godine.

U grafikonu kako je navedeno, prikazani su ostvareni ukupni prihodi na dan 30.06.2024. godine u iznosu 1.372.082,15 €, a ostvareni prihodi na dan 30.06.2025. godine iznose 1.491.776,72 € što je za 8,72 % više u odnosu na prethodnu godinu. U odnosu na Plan za 2025. godinu ostvareno je 46,31 % prihoda.

Ostvareni ukupni rashodi na dan 30.06.2024. godine u iznose 1.369.061,44 €, a ostvareni rashodi na dan 30.06.2025. godine iznose 1.694.706,37 € što je za 23,79 % više u odnosu na prethodnu godinu. U odnosu na Plan za 2025. godini ostvareno je 52,59 % rashoda.

Uspoređujući tekuće podatke s podacima za isto razdoblje prošle proračunske godine vidljivi su veći ovogodišnji ostvareni rashodi škole. Razlog tome je novi način knjiženja rashoda za plaće i naknade plaća koji čine najveći dio rashoda u ukupnom proračunu škole. Novim Pravilnikom o proračunskom računovodstvu i Računskom planu u ovo izvještajno razdoblje uključeni su rashodi za 7 plaća.

Račun financiranja

Škola u izvještajnom razdoblju nije ostvarila prihode od financijske imovine i zaduživanja te nije imala izdatke za financijski imovinu i otplate zajmova.

Stanje novčanih sredstava na žiro računu škole na početku izvještajnog razdoblja je 18.109,57 eura, a na kraju 6.992,04 eura.

*Račun prihoda i rashoda*

*Izvještaj o prihodima i rashodima prema ekonomskoj klasifikaciji*

Grafikon 2. Prihodi prema ekonomskoj klasifikaciji

Škola najznačajnije prihode ostvaruje od pomoći iz državnog proračuna. Ostali prihodi čine manji dio ukupnih prihoda škole. Prihod 63 Pomoći od subjekata unutar proračuna povećana su u odnosu na prošlo izvještajno razdoblje za 8,63 %, a Prihodi od prodaje proizvoda i robe te pruženih usluga povećani su za 44,24% zbog većeg iznajmljivanja sportske dvorane.

Grafikon 3. Rashodi prema ekonomskoj klasifikaciji

U strukturi ukupno ostvarenih rashoda i izdataka najveći udio čine rashodi za zaposlene. 31 Rashodi za zaposlene su se povećali u odnosu na prošlu godinu za 28,41 %.

*Izvještaj o prihodima i rashodima prema izvorima financiranja*

Grafikon 4. Prihodi prema izvoru financiranja

U Grafikonu 4. su prikazani prihodi ukupno po izvorima, iz kojih je vidljivo da je najviše prihoda ostvareno iz Izvora 5 Pomoći koje uključuju pomoći od Ministarstva znanosti, obrazovanje i mladih, pomoći od Općine Brckovljani i grada Dugog Sela. U odnosu na prošlo izvještajno razdoblje izvor financiranja 5 Pomoći povećan je 7,58 %. Najvećim dijelom zbog plaća i ostalih materijalnih prava zaposlenika.

Grafikon 5. Rashodi prema izvoru financiranja

U Grafikonu 5. su prikazani rashodi ukupno po izvorima, iz kojih je vidljivo da je najviše utrošeno sredstava iz izvora 5. Pomoći koje uključuju tekuće pomoći školstvu, prijenos iz Ministarstva znanosti, obrazovanja i mladih te općinskog i gradskog proračuna. Povećanje u odnosu na prošlo izvještajno razdoblje je 7,58 %, a u odnosu na Plan za 2025. ostvareno je 43,81 % rashoda.

*Izvještaj o rashodima prema funkcijskoj klasifikaciji*

Rashodi prema funkcijskoj klasifikaciji čine 09 Obrazovanje. Povećani su u odnosu na prošlu godinu za 23,79 %. te je ostvareno 52,59 % u odnosu na Plan za 2025. godinu.

*Izvještaj računa financiranja prema ekonomskoj klasifikaciji i prema izvorima financiranja*

Osnovna škola „Stjepan Radić“ u izvještajnom razdoblju nije ostvarila primitke od financijske imovine i zaduživanja niti izdatke za financijsku imovinu i otplate zajmova.

OBRAZLOŽENJE POSEBNOG DIJELA IZVJEŠTAJA O IZVREŠNJU FINANCIJSKOG PLANA

Posebni dio Izvještaja o izvršenju financijskog plana sadrži podatke o izvršenju rashoda i izdataka po ekonomskoj, organizacijskoj i programskoj klasifikaciji te izvorima financiranja. U posebnom dijelu, za razliku od općeg dijela proračuna, ne prikazuju se usporedni podaci izvještajnog razdoblja prethodne godine.

*Glavni program P52 Projekti i programi EU, P51 Kapitalno ulaganje, P15 Minimalni standard u osnovnom školstvu i P17 Potrebe iznad minimalnog standarda*

Glavni programi P52, P51, P15 i P17 sadrže tekuće i kapitalne projekte i aktivnosti koji se financiraju iz županijskog proračuna te su realizirani 85,07 % u odnosu na plan za 2025. godinu.

*Glavni program P63 – Programi osnovnih škola izvan županijskog proračun*

Glavni program P63 sadrži tekuće i kapitalne projekte i aktivnosti koji se financiraju sredstvima izvan županijskog proračuna. Program je u izvještajnom razdoblju izvršen u iznosu 1.521.984,95 € odnosno izvršenje u odnosu na Plan za 2025. je 50,41 %.

* Aktivnost A100001 Rashodi poslovanja izvršen je u iznosu 24.541,90 €. Izvršenje za izvještajno razdoblje u odnosu na plan je 42,62 %.
* Aktivnost A100002 Administrativno, tehničko i stručno osoblje izvršen je u iznosu od 1.331.893,30 €. Izvršenje u odnosu na plan je 51,46 %. U izvještajnom razdoblju uključeni su 7 rashoda za plaće i dodaci za materijalna prava.
* Tekući projekt T100001 Županijska stručna vijeća izvršen je u odnosu na planirano 71,15 %. Planirano je za rad 2 voditelja županijskih stručnih vijeća.
* Tekući projekt T100003 Školska kuhinja izvršen je u iznosu 80.676,06 €. Izvršenje je u odnosu na planirano 54,99 %.
* Tekući projekt T100026 Školska sportska društva u izvještajnom razdoblju 2025. nije realiziran.
* Tekući projekt T100006 Produženi boravak izvršen je u iznosu 73.188,13 € što je 59,26 % u odnosu na planirano. U šk. god. 2024./2025. imamo tri skupine produženog boravka.
* Tekući projekt T100008 Učeničke zadruge realiziran je u iznosu 199,80 € što je 24,98 % u odnosu na planirano.
* Tekući projekt T100012 Oprema škole realiziran je u iznosu 1.101,91 € što je 20,79 % od planiranog.
* Tekući projekt T100027 Opskrba besplatnim zalihama menstrualnim higijenskim potrepštinama realiziran je u iznosu 1.326,85 €.
* Tekući projekt T100019 Prijevoz učenika s teškoćama izvršen je u iznosu 8.687,00 €, a to je 64,35 % u odnosu na planirano.

POSEBNI IZVJEŠTAJI

Temeljem čl. 85. Zakona o proračunu obveza proračunskog korisnika je dati slijedeće posebne izvještaje:

*Izvještaj o zaduživanju na domaćem i stranom tržištu novca i kapitala*

Osnovna škola „Stjepan Radić“ u izvještajnom razdoblju nije se zaduživala na domaćem i stranom tržištu novca i kapitala.

*Izvještaj o korištenju sredstava fondova Europske unije*

Osnovna škola „Stjepan Radić“ u izvještajnom razdoblju nije koristila sredstva fondova Europske unije.

*Izvještaj o danim zajmovima i potraživanjima po danim zajmovima*

Osnovna škola „Stjepan Radić“ u izvještajnom razdoblju nema obveze i potraživanja po zajmovima.

*Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova*

Na kraju izvještajnog razdoblja potraživanja iznose 213.262,35 €, a dospjele obveze iznose 8.042,76 €. Škola nema potencijalnih obveza po osnovi sudskih sporova.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivan Jukić, mag. inf. et math.